ওয়েব ডেস্ক: ICSE এবং ISC -এর ফলপ্রকাশ হল সোমবার সকালে। ICSE তে পাশের হার ৯৮.২৮%। ছেলেদের থেকে মেয়েদের ফল ভালো হয়েছে বলে জানিয়েছেন কাউন্সিলের সম্পাদক। গত বছরের তুলনায় এবছর পাসের হার বেড়েছে ০.০১%। ICSE তে প্রথম হয়েছেন সেন্ট জেভিয়ার্স কলিজিয়েট স্কুলের ছাত্র সৌগত চৌধুরী (৯৯।২০%)। ISC তে প্রথম স্থানাধিকার করেছেন কলকাতার জোকা বিবেকানন্দ মিশনের ছাত্র অর্ক চ্যাটার্জি(৯৯.৭৫%)। গত ৫ বছরে রেকর্ড নম্বর পেয়েছেন অর্ক। ৯৯% নম্বর পেয়ে দ্বিতীয় স্থানাধিকার করেছেন গাজিয়াবাদের হোলি চাইল্ড স্কুলের ছাত্রী রূপা গোয়েল। "আমি প্রথম হয়েছি, এটা বিশ্বাসই করতে পারিনি। ওয়েবসাইটে রেজাল্ট দেখার পর ও বিশ্বাস হয়নি। দ্বিতীয়বার রেজাল্ট দেখি আমি। তারপর হাতে মার্কশিট পেয়ে আমার বিশ্বাস হয়, আমি প্রথম হয়েছি", মন্তব্য ISC তে প্রথম স্থানাধিকারী অর্ক চ্যাটার্জির। সংবাদ মাধ্যমকে তিনি জানান, "নিজের টিউশন ছাড়াও আমি দিনে ৯/১০ ঘণ্টা পড়াশুনা করতাম। আমি কোনও স্পেশাল ক্লাস নেয়নি। শুধুমাত্র ইঞ্জিনিয়ারিং পরীক্ষার জন্য আমাকে বেশি পরিশ্রম করতে হত।"